אבירמה גולן

**אבירמה גולן** (נולדה ב-23 בינואר 1950) היא עיתונאית, סופרת, מתרגמת ואשת טלוויזיה ישראלית. זוכת פרס למפעל חיים בספרות ילדים לשנת 2024 מטעם משרד התרבות

## ביוגרפיה
גולן נולדה בגבעתיים ב־1950. אביה היה מחלוצי העלייה הרביעית ואמה באה מבית חרדי. בילדותה למדה בתל אביב בבית הספר "יבנה", ולאחר שעברה המשפחה לירושלים סיימה את לימודיה בגימנסיה העברית "רחביה". את שירותה הצבאי עשתה בלהקת פיקוד דרום.

לאחר שהשתחררה מצה"ל, שיחקה תקופה קצרה בתיאטרון. היא השתתפה במחזמר "עיר הגברים", על פי סיפורי דיימון ראניון, שממנו התפרסם מאוד השיר "פנקס הקטן" ששר ששי קשת, ובו שרה גולן את הצד הנשי – "הוד מעלתה". ב־1970 שיחקה בסרטו של מנחם גולן "לופו", וב-1973 שיחקה את תפקיד סופי ב"שעיר אחד לעזאזל" מאת נסים אלוני בתיאטרון הקאמרי.

למדה ספרות כללית באוניברסיטת תל אביב בין 1972 ל־1975 והתמחתה בתרגום. בעשור שלאחר סיום לימודיה תרגמה כ־20 ספרים מאנגלית, בין השאר תרגמה את ספריו של קורט וונגוט: "יברך אותך אלוהים, אדון רוזווטר" ו"אמא לילה". בסוף שנות ה-70 הייתה אחת התסריטאיות של תוכנית הטלוויזיה "מה פתאום?!".

בין 1983 ל־1987 למדה לשון וספרות צרפתית בפריז וכתבה טור שבועי במוסף "דבר השבוע" של העיתון "דבר". מ־1987 הייתה חברה במערכת "דבר" והצטרפה ל"הארץ" ב־1991. מאז 1996 הייתה חברה בהנהלת מערכת העיתון וכתבה בו מאמרי פובליציסטיקה, בעיקר בנושאי חברה ומגדר.

בשנת 1996 תרגמה אבירמה גולן את הספר "מדלנה" מאת לודוויג במלמנס.

הנחתה את תוכנית הטלוויזיה "בקריאה ראשונה", ששודרה במסגרת שידורי הטלוויזיה החינוכית.

בדצמבר 2004 ראה אור רומן ראשון שלה – "העורבים".

בפברואר 2008 ראה אור הרומן השני שלה – "סימני חיים". שני הספרים הופיעו בסדרת "הספריה החדשה".

באפריל 2008 עברה עם בן זוגה שמוליק שם-טוב להתגורר בשדרות, משם דיווחה בבלוג "השקד 12, שדרות", באתר "הארץ".

במאי 2012 פרשה מעיתון "הארץ" ומונתה למנהלת המרכז לעירוניות ותרבות ים תיכונית בבת ים.

בינואר 2015 הוצבה במקום ה-80 ברשימת מפלגת מרצ בבחירות לכנסת העשרים במרץ 2015.

החל משנת 2017, כתבה או תרגמה כ-20 ביוגרפיות היסטוריות לילדים בהוצאת צלטנר, רובן של נשים.

## פעילות חברתית
גולן נבחרה בשנת 2019 להנהגת התנועה הפוליטית הענפה בתחום החברתי עומדים ביחד,}} ומכהנת כיו"רית שותפה של עמותת סיכוי לקידום שוויון אזרחי.

## פרסים והוקרה

* ב-6 במרץ 2023 הוענק לה אות אבירות במסדר הלאומי של לגיון הכבוד של צרפת על תרומתה להפצת התרבות הצרפתית וערכי הרפובליקה הצרפתית בישראל.
* בדצמבר 2024 זכתה בפרס מפעל חיים מטעם שר התרבות על עשייתה בתחום. כפי שכתבה ועדת השופטים: "נגיעתה בעולמם של הילדים דרך הספרים והתרגומים, והנגשת ההיסטוריה הישראלית לילדים בצורה בלתי אמצעית דרך הסדרות הביוגרפיות נותנות לה מקום של כבוד בחיבור הציונות והחיבור לארץ ישראל לילדים".

## חיים אישיים
גולן נמצאת בזוגיות עם העיתונאי שמוליק שם-טוב. ב-2008 עברו להתגורר בשדרות. ב-2024 יצאו לשייט המתוכנן לחמש שנים בין איי יוון. היא אם לשתי בנות וסבתא לחמישה נכדים.

## מספריה
* "על עצמן: שיחות עם נשים בישראל" (1988)
* "העורבים" (2004) (עורך: מנחם פרי)
* "סימני חיים" (2008) (עורך: מנחם פרי)
* ״אשה זרה״ (2013) (עורך: מנחם פרי)
* "סיפור אהבה - מסע באיי יוון" (2024) הוצאה עצמית בשיתוף שמוליק שם טוב
### ספרי ילדים
* "גמדצוב" (1979, 2005)
* "ילדה וצבעים" (1990)
* "אהבת בת המלך" (1991) (עם רוני אורן)
* "האשה והרוח" (1991) (עם רוני אורן)
* "הילד שאהב את הירח" (1995 כנרת זמורה-ביתן דביר)
* "בועות הסבון של גלי" (2006 כנרת זמורה-ביתן דביר)
* "החתול שדפנה רוצה" (2008)
* "נעמי ואפרוח לא" (2012)
*"אולי יבוא סנאי" (2017 כנרת זמורה-ביתן דביר)
*אנה טיכו (סדרת הישראליות, צלטנר)
*שרה לוי תנאי (סדרת הישראליות, צלטנר)
*חנה סנש (סדרת הישראליות, צלטנר)
*רחל המשוררת (סדרת הישראליות, צלטנר)
*ז'קלין כהנוב (סדרת הישראליות, צלטנר)
*נחום גוטמן (סדרת הישראלים, צלטנר)
*מרים הנביאה (סדרת המקראיות, צלטנר)
*עץ במדבר (כנרת זמורה-ביתן דביר)
*ש"י עגנון (סדרת הישראלים, צלטנר)
*הרב קוק (סדרת הישראלים, צלטנר)
*מה שאנה יודעת (צלטנר)

## קישורים חיצוניים

* אבירמה גולן - האתר הרשמי
* 
* הבלוג של אבירמה גולן, "השקד 12, שדרות"
* מאמרים של גולן, באתר 929 - תנ"ך ביחד

* 
* 
* 
* 
* ריאיון עם אבירמה גולן, באתר "הארץ"
* ספריה של אבירמה גולן באתר הספריה החדשה
* 
* 
* נולד אל הים: על היחסים שבין גיבור למספר, טור אישי של אבירמה גולן באתר הספריה החדשה
* אריק גלסנר, ביקורת על "סימני חיים", של אבירמה גולן, מעריב, מרץ 2008
* 
* 
* 
* רחלי ריף, אני אדם קרוע תרבותית, ראיון במוסף "שבת" מקור ראשון, 6 בדצמבר 2013
* 
* קובי מידן, חוצה ישראל - שיחה עם אבירמה גולן, הטלוויזיה החינוכית הישראלית, סרטון באתר יוטיוב
*

**מכּתביה**:
* 
* 
* 
* 
* 
* 
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:עיתונאיות כותבות עברית
קטגוריה:פובליציסטיות ישראליות
קטגוריה:פובליציסטים ישראלים
קטגוריה:סגל הארץ
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:חברות להקת פיקוד הדרום
קטגוריה:חברי להקת פיקוד הדרום
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:מנחות טלוויזיה ישראליות
קטגוריה:מנהלות ישראליות
קטגוריה:צמחוניות ישראליות
קטגוריה:צמחונים ישראלים
קטגוריה:ישראליות שנולדו ב-1950
קטגוריה:ישראלים שנולדו ב-1950